b'\n_START_ARTICLE_\nFilmski producent\n_START_PARAGRAPH_\nFilmski producent (poklic in funkcija) je hierarhi\xc4\x8dno gledano klju\xc4\x8dna oseba, ki sodeluje pri izdelavi filma in ima celovito kreativno, tehni\xc4\x8dno in marketin\xc5\xa1ko kontrolo nad avdiovizualnim projektom. Producentove primarne naloge so, da najde pravi scenarij, ga odkupi (oziroma rezervira pravice) in ga razvije skupaj s scenaristom (oziroma z ve\xc4\x8d scenaristi) do zadovoljive mere (da ima bodisi komercialne bodisi artisti\xc4\x8dne prodajne kvalitete) in nato poi\xc5\xa1\xc4\x8de primerne investitorje, pri tem pa pazi, da kasneje v globokih fazah produkcije, ne prekora\xc4\x8di prora\xc4\x8duna. Filmu najde tudi distributerja (torej film proda mno\xc5\xbei\xc4\x8dni javnosti) in spremlja njegovo finan\xc4\x8dno in prodajno pot \xc5\xa1e dolgo po tem, ko preostalih \xc4\x8dlanov filmske ekipe ni ve\xc4\x8d pri projektu.\n_START_SECTION_\nRazlike med evropskim in ameri\xc5\xa1kim producentom\n_START_PARAGRAPH_\nV evropski proizvodnji ima po navadi glavno besedo re\xc5\xbeiser in mu producent ve\xc4\x8d ali manj pomaga in se v kreativnost ne vme\xc5\xa1ava - druga\xc4\x8de pa je pri ameri\xc5\xa1ki filmski industriji, kjer mora producent zaradi ve\xc4\x8djega pritiska po finan\xc4\x8dnem uspehu, imeti tudi kompetence v marketingu. Pri evropski produkciji je re\xc5\xbeiser idejni pobudnik projekta, za razliko od ameri\xc5\xa1ke produkcije, kjer producent v ve\xc4\x8dini prvi razvije projekt in v prvi fazi tudi poi\xc5\xa1\xc4\x8de denar - torej film proda bodisi distributerju, studiu, ki je tudi distributer, prodajnemu agentu ali drugemu akterju - \xc5\xa1e preden preide v mno\xc5\xbei\xc4\x8dno javno uporabo._NEWLINE_Glavna razlika je tudi vpra\xc5\xa1anje avtorstva. Evropski producent si po evropski zakonodaji ne lasti avtorskega dela sam (lasti si ga z re\xc5\xbeiserjem, ki je glavni avtor), medtem ko je v ameri\xc5\xa1ki filmski industriji producent vedno avtor in lastnik avtorskega dela, saj je prva oseba, ki ne samo odkupi ali rezervira pravice do uporabe scenarija in na za\xc4\x8detku tvega lastna denarna sredstva, temve\xc4\x8d projekt razvija in je vanj vpet tudi kreativno. Iz tega razloga tudi Oskarja za najbolj\xc5\xa1i film prejmejo producenti. Producentova dol\xc5\xbenost je, da v filmu prepozna kvaliteto, s tem nedvomno posega v kreativne odlo\xc4\x8ditve v vseh fazah produkcije, \xc4\x8de meni, da bodo le-te pripomogle k ve\xc4\x8dji prodaji in prepoznavnosti filma._NEWLINE_Ena izmed pomembnej\xc5\xa1ih faz filmskega projekta za producenta je faza razvoja.'